Concorde

**Concorde** ye un avión comercial de tipo transporte supersonico desarrollau por Aérospatiale/BAC y que ha estau en activo mientres en as anyadas de 1976 y 2003. Tien cuatro motors Rolls-Royce/Snecma Olympus 593 Mk 610, poseeye una superficie alata de 358.25 m2, un peso maximo a lo desapegue de 185 toneladas, capacidat pa 92–120 pasachers y un alcanz de 3900 millas nauticas. S'han construyiu 20 unidaz.

Volau por primera vegada en 1969, o Concorde dentró en servicio en 1976 y funcionó entre 27 anyos. Ye un d'os dos solos transportes supersonicos que s'han operau comercialment ; l'atro ye o  Tupolev Tu-144 de fabricación sovietica, que operó en zaguerías d'o decenio de 1970.

O Concorde fue desarrollau y fabricau conchuntament por *Sud Aviation* (mas tardi *[[Aérospatiale]]*) y a *[[British Aircraft Corporation]]* (BAC) en virtut d'un tractau  anglo-francés. Se construyioron vinte avions, incluius seis prototipos y avions de desarrollo. Air France y British Airways estioron as solas  aerolinias que mercoron y voloron Concorde. L'avión estió utilizau prencipalment por pasachers adineraus que podeban pagar un alto pre a cambio d'a velocidat y o servicio de fachenda de l'avión. Por eixemplo, en 1997, o pre d'o billet d'ida y tornada de Nueva York a Londres yera de  7.995 $ (equivalent a 12.700 $ en 2019), mas de 30 vegadas o coste de l'opción mas barata pa volar ista rota.

O coste estimau orichinal d'o programa yera de 70 millons £. O programa experimentó enormes sobrecostos y retardos, costó finalment 1.300 millons de libras esterlinas. Estió iste coste extremo o que se convirtió en o factor prencipal en a producción, estando muito menor d'o anticipau. Mas tardi, unatro factor, que afectó a viabilidat de toz os programas de transporte supersonico, estió que o vuelo supersonico solament se podeba utilizar en rotas que cruciasen oceanos, pa privar d'a perturbación d'o boom sonico as arias pobladas. Con solament siet fuselaches cadagún estando operau por os britanicos y franceses, o coste unitario yera imposible de recuperar, por o que os gubiernos francés y britanico absorbioron os costes de desarrollo.  British Airways y Air France podioron operar o Concorde con ganancias dimpués de mercar os suyos avions a os suyos respectivos gubiernos con un gran esconto en comparanza con os costes de desarrollo y adquisición d'o programa. Entre atros destins, Concorde realizó vuelos transatlanticos regulars dende l'Aeropuerto Heathrow de Londres y l'Aeropuerto Charres de Gaulle de París dica l'Aeropuerto Internacional John F. Kennedy en Nueva York, l'Aeropuerto Internacional Washington Dulles en Virchinia y l'Aeropuerto Internacional Grantley Adams en Barbados; voló por istas rotas en menos d'a metat d'o tiempo que atros avions de pasachers d'ixa epoca.

## Accidents
L'avión se retiró en 2003, tres anyos dimpués de l'accident d'o vuelo 4590 de Air France, en o cual murioron toz os pasachers y a tripulación. A recesión cheneral en a industria de l'aviación comercial dimpués d'os ataques de l'11 de setiembre de 2001 y a fin de l'emparo de mantenimiento pa Concorde por Airbus (a companyía  sucesora de *Aérospatiale*) tamién contribuyó a la suya chubilación.

## Se veiga tamién
* Tupolev Tu-144.

## Referencias

## Vinclos externos